AHOY!

PRÍRUČKA VODCU NÁMORNÉHO REKREAČNÉHO PLAVIDLA

LUKÁŠ ĎURJAN

DDESIGNS.

Copyright © 2021, namornykapitan.eu. Všetky práva vyhradené

Táto publikácia slúži na nadobudnutie základných teoretických vedomostí týkajúcich sa námornej plavby a jej bezpečnosti. V žiadnom prípade nenahrádza riadny výcvik pod dohľadom kvalifikovaných osôb.

Žiadna časť publikácie nesmie byť reprodukovaná alebo rozširovaná vo forme žiadnej kópie bez písomného zvolenia autora alebo vydavateľa.

ISBN: 978-80-974044-2-0

EAN: 9788097404420

Dizajn obálky: ddesigns. / namornykapitan.eu

EPUB Verzia

Poďakovanie

Ahoy, kapitán!

V prvom rade by sme Ti chceli úprimne poďakovať v mene projektu namornykapitan.eu za zakúpenie tejto knihy. Sme presvedčení, že s jej pomocou sa Ti podarí zvládnuť skúšku na získanie licencie vodcu námorného rekreačného plavidla "ľavou zadnou" a po jej zložení Ti bude robiť spoločnosť pri všetkých Tvojich morských dobrodružstvách.

Príjemné čítanie,

Lukáš ĎURJAN, namornykapitan.eu

“TIE NAJVÄČŠIE DOBRODRUŽSTVÁ ŤA ČAKAJÚ TAM VONKU…PO PREČÍTANÍ TEJTO KNIHY…”

- namornykapitan.eu

1

Námorné mapy

Čo je to námorná mapa?

Námorné mapy sa využívajú pre vykonávanie bezpečnej plavby po mori a zároveň nám umožňujú navigáciu – odborné vedenie plavidla z bodu vyplávania do cieľového bodu. Typický formát námornej mapy je Mercatorová mapa, čo je vlastne plošné zobrazenie guľatej Zeme. Tento formát umožňuje jednoducho:

- Zadať, či vypočítať kurz

- Merať azimuty

- Merať vzdialenosti

- Predpokladať, že poludníky sú vždy kolmé na rovnobežky

Mercatorové zobrazenie mapy

Rozdelenie námorných máp

Námorné mapy vo všeobecnosi rozdeľujeme nasledovne:

- Prehľadové mapy (pregledne karte) - S mierkou od 1:800 000 do 1:2 250 000, zobrazujú celé Jadranské, Čierne a Iónske more.

- Všeobecné mapy (generalne karte) – s mierkou 1:300 000, zobrazujúce Jadranské a Iónske more

- Miestne mapy (obalne karte) – s mierkou od 1:100 000 do 1:250 000, do tejto skupiny patria aj tzv. Male Karte.

- Približovacie a plánovacie mapy (prilazne karte i planovi) – s mierkou 1:5 000 do 1:55 000, ktoré nám pomáhajú pri správnej navigácii v prístavoch, zálivoch, kanáloch, či prieplavoch.

- Informatívne mapy – dopĺňajú skupinu námorných máp a obsahujú všeobecné informácie zobrazených oblastí

Prvky námornej mapy

Námorná mapa obsahuje základné informácie o jej vydaní a prevedení:

- Smerová ružica s indikáciou magnetickej deviácie (vľavo dole)

- Názov vydavateľa a dátum vydania (väčšinou uprostred dole)

- Číslo mapy a milimetrová mierka (vpravo dole)

- Pomerová mierka a dôležité informácie týkajúce sa zobrazenej oblasti (vpravo hore)

Dôležité značky na námornej mape

Značky námornej mapy

A1: Geometrický bod

A2: Námorné svetlo

A3: Zdvíhací most

A4: Podmorský vodovod

A5: Vyhradená oblasť

B1: Pozícia značky

B2: Námorné svetlo - sektorové

B3: Most s označením výšky priechodnosti

B4: Vrak s viditeľným trupom

B5: Označenie hĺbky (izobaty)

C1: Kóta (metre)

C2: Maják

C3: Svetelná bója

C4: Vrak s viditeľným sťažňom

D1: Kostol

D2: Miesto vhodné pre kotvenie veľkých lodí

D3: Bóje označujúce pravú stranu kanála

D4: Vrak v hĺbke do 20m

D5: Označenie hĺbky (izobaty)

E1: Zvonica

E2: Miesto vhodné pre kotvenie menších lodí

E3: Bóje označujúce ľavú stranu kanála

E4: Vrak v hĺbke viac ako 20m

F1: Pevnosť

F2: Vlnolam

F3: Bója označujúca nebezpečný bod (jednotlivý)

F4: Útes nad hladinou s výškou v metroch

F5: Označenie hĺbky (izobaty)

G1: Pamätník

G2: Pevne postavené mólo

G3: Pilotný bod

G4: Podvodný útes s hĺbkou v metroch

H1: Ruiny

H2: Zákaz kotvenia

H3: Plávajúci dok

H4: Útes na úrovni hydrografickej nuly

H5: Označenie hĺbky (izobaty)

I1: Veža

I2: Stĺp

I3: Podvodný kábel

I4: Permanentne zaplavený útes v hĺbke menšej ako 2m

Námorné svetlá

Sú znázornené symbolom kvapky a v mapách sú kódmi značené ich parametre. Slúžia na zaistenie bezpečnosti a správnosti navigácie a zabráneniu kolíziám, či nehodám. Správne rozoznávanie svetiel a ich značenia v mape, je nesmierne dôležité a priamo súvisí so znalosťou námorných značiek a bójí, o ktorých sa dočítame neskôr. V chorvátskych mapách sa používajú značenia ako napríklad: B (bijelo) – biele, C (crveno) – červené, Z (zeleno) – zelené, Ž (žuto) – žlté, Bl (bljesak) – blikač, Izo – izofázové svetlo – čiže svetlo so zhodným intervalom rozsvietenia a zhasnutia. Združený kód svetiel definuje napríklad farbu svetla, počet bliknutí v sérii, intervaly blikania, výšku nad úrovňou hladiny v metroch a dosvit v námorných míľach. Na Obr.3. čítame nasledovné:

B Bl(3) 12s 7m 6M

Tento kód interpretujeme ako: „Biele svetlo, tri bliknutia každých 12 sekúnd vo výške 7 metrov nad hladinou s dosvitom 6 míľ“.

Ďalším príkladom je kód:

B Z Bl(5) 6s 12m 20-15M

Vyjadrujúci: „Biele neprerušované svetlo so zeleným blikačom s 5 bliknutiami v intervale 6 sekúnd, 12m nad úrovňou hladiny, dosvit bieleho svetla 20 míľ, dosvit zeleného svetla 15 míľ“.

Alebo:

B Izo 3s 6m 10M

Čítame ako: „Biele izofázové svetlo so zhodným intervalom 3 sekúnd, 6m nad hladinou, dosvit 10 míľ“.

Koniec ukážky

Table of Contents

Titulná stránka

Copyright

Poďakovanie

namornykapitan.eu

1. Námorné mapy

Rozdelenie námorných máp

Dôležité značky na námornej mape

Námorné svetlá